paragraph_text: Otrovni guževi ili guje, porodica zmija s oko 170 vrsta. To je uz ljutice druga velika porodica otrovnica. U ovoj porodici je veliki broj vrsta s vrlo učinkovitim nervnim otrovom, kao na primjer tajpani, kobre, mambe, Notechis i australske smeđe zmije. Za razliku od običnih guževa (Colubridae), otrovni guževi stvaraju otrovni sekret koji injiciraju u žrtvu ili neprijatelja svojim dugim otrovnim zubima koje imaju sprijeda u gornjoj čeljusti.